
       PATVIRTINTA
       Palangos lopšelio-darželio „Ąžuoliukas"
				       direktoriaus 2026 m. spalio 8 d.
				       įsakymu Nr. V1V-43

PALANGOS MIESTO IKIMOKYKLINIO  UGDYMO ĮSTAIGŲ VAIKŲ KŪRYBINIŲ DARBŲ PARODOS „KNYGELĖ KALBA, KAI JĄ MYLI“ NUOSTATAI

I SKYRIUS  
BENDROSIOS NUOSTATOS
1. Palangos lopšelio-darželio ,,Ąžuoliukas“ organizuojamos Palangos miesto ikimokyklinio ugdymo įstaigų vaikų kūrybinių darbų parodos ,,Knygelė kalba, kai ją myli“ nuostatai reglamentuoja parodos tikslą ir uždavinius, dalyvius, organizavimo tvarką, baigiamąsias nuostatas.
2. Paroda organizuojama įgyvendinant Palangos lopšelio-darželio „Ąžuoliukas“  saviraiškos programą ,,Knygos kelionė – nuo puslapio iki širdies“.
3. Parodą organizuoja Palangos lopšelis-darželis ,,Ąžuoliukas“, adresas –  Plytų g. 6, Palanga, tel. Nr. 0 460 51249, el. paštas darzelis@azuoliukaspalanga.lt.
4. Parodos koordinatorė Palangos lopšelio-darželio „Ąžuoliukas“ direktoriaus pavaduotoja ugdymui Vilma Varpiotienė, darbo grupės vadovė – ikimokyklinio ugdymo mokytoja Julija Valančienė, darbo grupės nariai: Aurelija Lukauskienė, Jūratė Kalniuvienė, Marina Kvaselienė, Jūratė Mikalajūnaitė, Evelina Narmontienė, Daiva Vaidžiūnienė.

II SKYRIUS 
TIKSLAS IR UŽDAVINIAI

            5. Tikslas – skatinti vaikų meilę knygai ir skaitymui, sudarant galimybę vaikams kūrybiškai išreikšti savo santykį su knyga, jos veikėjais ir istorijomis kuriant knygų skirtukus.
            6. Uždaviniai:
            6.1. skatinti vaikus domėtis knygomis, jų įvairove, turiniu ir iliustracijomis;
            6.2. ugdyti vaikų vaizduotę, kūrybiškumą, meninę raišką ir estetinį suvokimą;
            6.3. sudaryti galimybę vaikams kūrybiškai perteikti savo mėgstamų knygų, jų veikėjų ar istorijų įspūdžius kuriant knygų skirtukus;
            6.4. skatinti vaikus išbandyti įvairias dailės technikas ir kūrybines priemones;
            6.5. skatinti vaikų, mokytojų ir šeimos narių bendradarbiavimą kūrybinėje veikloje;
            6.6. stiprinti vaikų domėjimąsi literatūra, knygų skaitymu ir kultūrine patirtimi.
III SKYRIUS 
DALYVIAI
           7. Parodoje kviečiami dalyvauti Palangos miesto ikimokyklinio ugdymo įstaigų ugdytiniai, jų mokytojai ir šeimos nariai.

V SKYRIUS 
RENGINIO ORGANIZAVIMO TVARKA
            8. Parodai pateikiami vaikų sukurti knygų skirtukai, atspindintys parodos „Knygelė kalba, kai ją myli“ tematiką.
            9. Skirtukai gali būti kuriami įvairiomis dailės technikomis, naudojant skirtingas kūrybines priemones ir medžiagas: piešiant, tapant, atliekant aplikaciją, koliažą, spaudavimo, mišria ar kitomis vaikų amžiui tinkamomis technikomis.
            10. Skirtuko tematika turi būti susijusi su knyga, skaitymu, mėgstamais literatūros kūriniais, jų personažais, istorijomis arba vaiko mintimis ir jausmais apie knygą.
            11. Kiekvienas darželis (darželio grupė) pateikia nuo 20 iki 50 vaikų sukurtų skirtukų knygai.
            12. Skirtukai gali būti įvairaus dydžio, formos ir atlikimo technikos.
            13. Kūrybiniai darbai pristatomi parodos organizatoriams iki 2026 m. spalio 31 d. adresu: Palangos lopšelis-darželis „Ąžuoliukas“, Ganyklų g. 2, Palanga.
            14. Mokytojai, dalyvaujantys parodoje ir pageidaujantys gauti dalyvavimą patvirtinantį dokumentą, registruojasi elektroninėje renginių registracijos sistemoje „Semiplius“ nuo 2026 m. lapkričio 3 d. iki lapkričio 9 d.
            15. Parodos darbai eksponuojami nuo 2026 m. lapkričio 10 d. iki 2026 m. gruodžio 11 d. Parodos atidarymas / pristatymas vyks 2026 m. gruodžio 10 d., 10.30 val.
V SKYRIUS 
BAIGIAMOSIOS NUOSTATOS
16. Mokytojams, pristačiusiems darbus ir užsiregistravusiems  elektroninėje renginių registracijos sistemoje Semiplius https://www.semiplius.lt/, bus išduotos Palangos švietimo pagalbos tarnybos pažymos ir įstaigos padėkos raštai.
 17. Dalyvavimas parodoje užtikrina dalyvių sutikimą, kad vaikų, šeimos narių, mokytojų darbai gali būti fotografuojami ir/ar fotografuota medžiaga paviešinama (nepažeidžiant Bendrojo duomenų apsaugos reglamento nuostatų) organizatorių internetinėje svetainėje www.azuoliukaspalanga.lt . 
18. Darbai autoriams bus negrąžinami.

1 PRIEDAS


PALANGOS MIESTO IKIMOKYKLINIO UGDYMO ĮSTAIGŲ VAIKŲ KŪRYBINIŲ DARBŲ PARODA „KNYGELĖ KALBA, KAI JĄ MYLI“

DALYVIO ANKETA
 
	Ugdymo įstaigos pavadinimas
	

	Grupės(-ių) pavadinimas
	

	Mokytojo(-ų) vardas, pavardė
	

	Vaikų, sukūrusių skirtukus skaičius

